গণ্ডগোলের জেরে বিজেপি-র মিছিলে শুক্রবারের মতো নিষেধাজ্ঞা জারি করল কলকাতা হাইকোর্ট। বৃহস্পতিবারই বিজেপি-র ‘সংকল্প যাত্রা’-র অনুমতি দিয়েছিল কলকাতা হাইকোর্টের ডিভিশন বেঞ্চ। কিন্তু শুক্রবার কলকাতায় মিছিলের প্রথম দিনেই বিজেপি-তৃণমূল তুমুল সংঘর্ষ হওয়ার পরেই শুক্রবার বিজেপি-র মিছিল বন্ধ রাখার নির্দেশ দেয় আদালত। 
আদালত অবশ্য জানিয়েছে, শনিবার এই মিছিল হবে। তার আগে মিছিলের রোডম্যাপ জমা দিতে হবে। রাজ্য সরকার যদি আইনশৃঙ্খলা রক্ষায় ব্যর্থ হয়, তাহলে আদালত বিকল্প ব্যবস্থার কথা ভাববে বলেও মন্তব্য করে হাইকোর্টের ভারপ্রাপ্ত প্রধান বিচারপতি জ্যোতির্ময় ভট্টাচার্যের ডিভিশন বেঞ্চ।
যে স্পেশাল অফিসারকে কোর্ট নিয়োগ করেছিল, তিনিও আজ আদালতে গোটা ঘটনার বর্ণনা দেন। এ দিনের গণ্ডগোলে ওই স্পেশাল অফিসারের গাড়িও ভাঙচুর হয়। 
রাজ্যের পক্ষ থেকে অবশ্য কোর্ট নিযুক্ত অফিসারের ভূমিকা নিয়েই আদালতে অভিযোগ জানানো হয়। রাজ্যের অভিযোগ, এ দিন মিছিল পর্যবেক্ষণ করতে গিয়ে মুকুল রায়ের সঙ্গে আলাদা করে কথা বলেন ওই অফিসার।

এই বিষয়ে অন্যান্য খবর

বিজেপি-তৃণমূল তুমুল সংঘর্ষ, তুলকালাম কলকাতায়! স্বামীজির জন্মদিনেই বাঁশ-লাঠির লড়াই, দেখুন ভিডিও
শুধুই হিন্দুত্ব নয়, নিঃশ্বাস ফেলছে অন্য বিপদও! মমতাকে আরও সতর্ক হতে হবে


ফলে, সংঘর্ষে জড়িয়ে বিজেপিও যেমন এ দিনের মতো মিছিল করার অনুমতি হারাল, তখন একইভাবে সুষ্ঠুভাবে মিছিল আয়োজনের জন্য চাপ বাড়ল রাজ্য সরকারের উপরেও। 
এ দিনের মিছিল নিয়ে বিজেপি-কে কড়া আক্রমণ করেছেন তৃণমূল মহাসচিব পার্থ চট্টোপাধ্যায়।তাঁর অভিযোগ, বিশৃঙ্খলা সৃষ্টি করতেই বিজেপি এই কর্মসূচি গ্রহণ করেছিল। সংবাদ শিরোনামে আসার চেষ্টা করতেই বিজেপি এই গণ্ডগোল পাকিয়েছে বলে অভিযোগ করেন তৃণমূলের মহাসচিব। 
দেখুন ভিডিও ১
 

পার্থবাবুর দাবি, সারা রাজ্য যখন স্বামী বিবেকানন্দের জন্মদিন উদযাপন করছে, তখন উত্তর কলকাতায় তাণ্ডব করেছে বিজেপি। এর ফলে বাংলার সব মানুষের মন থেকেই বিজেপি মুছে যাবে বলে কটাক্ষ করেন শিক্ষামন্ত্রী। যদিও, আদালতের নির্দেশ নিয়ে কোনও মন্তব্য করেননি তিনি।